CELEX: 32019D1767
Language: el
Date: 2019-10-23 00:00:00
Title: Εκτελεστική απόφαση (ΕΕ) 2019/1767 της Επιτροπής της 23ης Οκτωβρίου 2019 για την τροποποίηση των παραρτημάτων I και ΙΙΙ της απόφασης αριθ. 2010/472/ΕΕ όσον αφορά τη συμπερίληψη του Ηνωμένου Βασιλείου της Μεγάλης Βρετανίας και της Βόρειας Ιρλανδίας στους καταλόγους τρίτων χωρών ή τμημάτων τους από τις οποίες / τα οποία επιτρέπεται η εισαγωγή στην Ένωση σπέρματος, ωαρίων και εμβρύων αιγοπροβάτων [κοινοποιηθείσα υπό τον αριθμό C(2019) 7635] (Κείμενο που παρουσιάζει ενδιαφέρον για τον ΕΟΧ)

24.10.2019   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 270/97
               
            
         ΕΚΤΕΛΕΣΤΙΚΗ ΑΠΟΦΑΣΗ (ΕΕ) 2019/1767 ΤΗΣ ΕΠΙΤΡΟΠΗΣ
         της 23ης Οκτωβρίου 2019
         για την τροποποίηση των παραρτημάτων I και ΙΙΙ της απόφασης αριθ. 2010/472/ΕΕ όσον αφορά τη συμπερίληψη του Ηνωμένου Βασιλείου της Μεγάλης Βρετανίας και της Βόρειας Ιρλανδίας στους καταλόγους τρίτων χωρών ή τμημάτων τους από τις οποίες / τα οποία επιτρέπεται η εισαγωγή στην Ένωση σπέρματος, ωαρίων και εμβρύων αιγοπροβάτων
         [κοινοποιηθείσα υπό τον αριθμό C(2019) 7635]
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη την οδηγία 92/65/ΕΟΚ του Συμβουλίου, της 13ης Ιουλίου 1992, που καθορίζει τους όρους υγειονομικού ελέγχου που διέπουν το εμπόριο και τις εισαγωγές στην Κοινότητα ζώων, σπέρματος, ωαρίων και εμβρύων που δεν υπόκεινται, όσον αφορά τους όρους υγειονομικού ελέγχου, στις ειδικές κοινοτικές ρυθμίσεις που αναφέρονται στο τμήμα Ι του παραρτήματος Α της οδηγίας 90/425/ΕΟΚ (1), και ιδίως το άρθρο 17 παράγραφος 2 στοιχείο β), το άρθρο 17 παράγραφος 3, το άρθρο 18 παράγραφος 1 πρώτη περίπτωση, καθώς και το άρθρο 19 εισαγωγική πρόταση και στοιχείο β),
         Εκτιμώντας τα ακόλουθα:
         
                     (1)
                  
                  
                     Στις 29 Μαρτίου 2017 το Ηνωμένο Βασίλειο γνωστοποίησε την πρόθεσή του να αποχωρήσει από την Ένωση, δυνάμει του άρθρου 50 της Συνθήκης για την Ευρωπαϊκή Ένωση (ΣΕΕ). Στις 11 Απριλίου 2019 το Ευρωπαϊκό Συμβούλιο εξέδωσε την απόφαση (ΕΕ) 2019/584 (2) για την παράταση της προθεσμίας δυνάμει του άρθρου 50 παράγραφος 3 της ΣΕΕ σε συμφωνία με το Ηνωμένο Βασίλειο. Σύμφωνα με την εν λόγω απόφαση, η προθεσμία που προβλέπεται στο άρθρο 50 παράγραφος 3 της ΣΕΕ παρατάθηκε περαιτέρω έως τις 31 Οκτωβρίου 2019. Ως εκ τούτου, το δίκαιο της Ένωσης θα παύσει να εφαρμόζεται ως προς το Ηνωμένο Βασίλειο και εντός αυτού από την 1η Νοεμβρίου 2019 («η ημερομηνία αποχώρησης»).
                  
               
                     (2)
                  
                  
                     Η απόφαση 2010/472/ΕΕ της Επιτροπής (3) θεσπίζει στο παράρτημα I κατάλογο τρίτων χωρών ή τμημάτων αυτών εκ των οποίων τα κράτη μέλη πρέπει να επιτρέπουν τις εισαγωγές παρτίδων σπέρματος αιγοπροβάτων και στο παράρτημα ΙΙΙ κατάλογο τρίτων χωρών ή τμημάτων αυτών εκ των οποίων τα κράτη μέλη πρέπει να επιτρέπουν τις εισαγωγές παρτίδων ωαρίων και εμβρύων αιγοπροβάτων.
                  
               
                     (3)
                  
                  
                     Το Ηνωμένο Βασίλειο της Μεγάλης Βρετανίας και της Βόρειας Ιρλανδίας έχει παράσχει τις αναγκαίες εγγυήσεις συμμόρφωσης της χώρας αυτής με τους όρους που καθορίζονται στην απόφαση 2010/472/ΕΕ της Επιτροπής για την εισαγωγή στην Ένωση παρτίδων σπέρματος, ωαρίων και εμβρύων αιγοπροβάτων, από την ημερομηνία αποχώρησης, εξακολουθώντας να συμμορφώνεται με τη νομοθεσία της Ένωσης για αρχική περίοδο τουλάχιστον εννέα μηνών.
                  
               
                     (4)
                  
                  
                     Ως εκ τούτου, λαμβανομένων υπόψη των εν λόγω ειδικών εγγυήσεων που παρασχέθηκαν από το Ηνωμένο Βασίλειο της Μεγάλης Βρετανίας και της Βόρειας Ιρλανδίας, και προκειμένου να αποφευχθεί κάθε περιττή διαταραχή του εμπορίου μετά την ημερομηνία αποχώρησης, το Ηνωμένο Βασίλειο της Μεγάλης Βρετανίας και της Βόρειας Ιρλανδίας θα πρέπει να συμπεριληφθεί στους καταλόγους τρίτων χωρών ή τμημάτων τους που θεσπίζονται στα παραρτήματα Ι και ΙΙΙ της απόφασης 2010/472/ΕΕ από τις οποίες / τα οποία επιτρέπεται η εισαγωγή στην Ένωση παρτίδων σπέρματος, ωαρίων και εμβρύων αιγοπροβάτων.
                  
               
                     (5)
                  
                  
                     Επομένως, τα παραρτήματα Ι και ΙΙΙ της απόφασης 2010/472/ΕΕ θα πρέπει να τροποποιηθούν ανάλογα.
                  
               
                     (6)
                  
                  
                     Η παρούσα απόφαση θα πρέπει να εφαρμόζεται από την 1η Νοεμβρίου 2019, εκτός εάν το δίκαιο της Ένωσης εξακολουθεί να εφαρμόζεται, κατά την εν λόγω ημερομηνία, ως προς το Ηνωμένο Βασίλειο της Μεγάλης Βρετανίας και της Βόρειας Ιρλανδίας και εντός αυτού.
                  
               
                     (7)
                  
                  
                     Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Τα παραρτήματα I και IIΙ της απόφασης 2010/472/ΕΕ τροποποιούνται σύμφωνα με το παράρτημα της παρούσας απόφασης.
         
         
            Άρθρο 2
            Η παρούσα απόφαση εφαρμόζεται από την 1η Νοεμβρίου 2019.
            Ωστόσο, δεν εφαρμόζεται εάν το δίκαιο της Ένωσης εξακολουθεί να εφαρμόζεται, κατά την εν λόγω ημερομηνία, ως προς το Ηνωμένο Βασίλειο της Μεγάλης Βρετανίας και της Βόρειας Ιρλανδίας και εντός αυτού.
         
         
            Άρθρο 3
            Η παρούσα απόφαση απευθύνεται στα κράτη μέλη.
         
         
            Βρυξέλλες, 23 Οκτωβρίου 2019.
            
               
                  Για την Επιτροπή
               
               Vytenis ANDRIUKAITIS
               
                  Μέλος της Επιτροπής
               
            
         
         
            (1)  ΕΕ L 268 της 14.9.1992, σ. 54.
         
            (2)  Απόφαση (ΕΕ) 2019/584 του Ευρωπαϊκού Συμβουλίου σε συμφωνία με το Ηνωμένο Βασίλειο, της 11ης Απριλίου 2019, για την παράταση της προθεσμίας δυνάμει του άρθρου 50 παράγραφος 3 της ΣΕΕ (ΕΕ L 101 της 11.4.2019, σ. 1).
         
            (3)  Απόφαση 2010/472/ΕΕ της Επιτροπής, της 26ης Αυγούστου 2010, για τις εισαγωγές στην Ένωση σπέρματος, ωαρίων και εμβρύων αιγοπροβάτων (ΕΕ L 228 της 31.8.2010, σ. 74).
      
      
         
            ΠΑΡΑΡΤΗΜΑ
            Τα παραρτήματα I και ΙΙΙ της απόφασης 2010/472/ΕΕ τροποποιούνται ως εξής:
            
                        1)
                     
                     
                        Ο πίνακας του παραρτήματος I της απόφασης 2010/472/ΕΕ τροποποιείται ως εξής:
                        
                                    α)
                                 
                                 
                                    προστίθεται η ακόλουθη σειρά μετά την εγγραφή για τη Χιλή:
                                    
                                                «GB
                                             
                                             
                                                Ηνωμένο Βασίλειο της Μεγάλης Βρετανίας και της Βόρειας Ιρλανδίας»
                                             
                                             
                                                 
                                             
                                             
                                                 
                                             
                                          
                              
                  
                        2)
                     
                     
                        Ο πίνακας του παραρτήματος IΙΙ της απόφασης 2010/472/ΕΕ τροποποιείται ως εξής:
                        
                                    α)
                                 
                                 
                                    προστίθεται η ακόλουθη σειρά μετά την εγγραφή για τη Χιλή:
                                    
                                                «GB
                                             
                                             
                                                Ηνωμένο Βασίλειο της Μεγάλης Βρετανίας και της Βόρειας Ιρλανδίας»